stanford-oval/wikipedia huggingface dataset:
Pitkäjärvi (Raasepori)
Maantiede

Pitkäjärven pituus kaakosta luoteeseen on 2,7 kilometriä. Järvi on kapea ja sokkeloinen, sen länsiosassa on kolme pientä saarta. Pitkäjärven pohjois- ja koillispuolella on pienten järvien ja lampien mosaiikki, johon kuuluu muun muassa Ahvenjärvi, Sipulijärvi, Teinipussi, Valkojärvi ja Masmestar. Pitkäjärven ekologinen tila on hyvä.
Pitkäjärvi (82.006.1.012) kuuluu Kullaanjärven valuma-alueeseen (82.006), joka on kolmannen jakovaiheen vesistö Saaristomeren rannikkoalueen ja Ahvenanmaan päävesistöalueella (82). Pitkäjärvi on Kullaanjärven alueen neljänneksi laajin vakavesi, seuraavaksi laajimmat ovat Sahajärvi ja Hemträsket. Pohjanpitäjänlahden luoteispuolelle levittäytyvään Kullaanjärven alueeseen kuuluu 21 vähintään hehtaarin laajuista järveä.
Petetty (vuoden 1954 elokuva)

| Petetty> Betrayed |
| --- | --- |

Ohjaaja:  Gottfried Reinhardt
Käsikirjoittaja:   Ronald Millar  George Froeschel 
Säveltäjä:  Walter Goehr
Kuvaaja:  Freddie Young
Leikkaaja:   John Dunning  Raymond Poulton 
Pääosat:   Clark Gable  Lana Turner  Victor Mature 
Valmistustiedot
Valmistusmaa:  Yhdysvallat
Tuotantoyhtiö:  Metro-Goldwyn-Mayer
Levittäjä:  Metro-Goldwyn-Mayer
Ensi-ilta:   1954-9-33. syyskuuta 1954 (Yhdysvallat)  1955-4-11. huhtikuuta 1955 (Suomi)  
Kesto:  108 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Petetty (engl. Betrayed) on vuonna 1954 ensi-iltansa saanut Gottfried Reinhardtin ohjaama yhdysvaltalainen romanttinen sotadraamaelokuva, jonka pääosissa ovat Clark Gable, Lana Turner ja Victor Mature.
Petetty sai ensi-iltansa Yhdysvalloissa 3. syyskuuta 1954 ja Suomessa 1. huhtikuuta 1955. Elokuva oli Clark Gablen viimeinen Metro-Goldwyn-Mayerin elokuva, jossa hän näytteli studion sopimusnäyttelijänä. Kun hänen yli 20-vuotinen elokuvasopimuksensa MGM:n kanssa päättyi, hän jatkoi uraansa itsenäisenä näyttelijänä. Elokuva oli myös viimeinen neljästä Gablen ja Turnerin yhteisestä elokuvasta.
Petettyä parodioitiin elokuvassa Top Secret! – huippusalaista! (1984).
Juoni

Petetty sijoittuu toiseen maailmansotaan ja alkaa vuodesta 1943. Kun Englannissa asuvaa alankomaalaista Carla Van Ovenia (Lana Turner) suunnitellaan brittiläisen tiedustelupalvelun ja natseja vastaan taistelevan alankomaalaisen vastarintaliikkeen ”The Scarf” -koodinimellä tunnetun kapinallisjohtajan (Victor Mature) väliseksi yhteyshenkilöksi, alankomaalaiseversti, tiedustelu-upseeri Pieter Deventer (Clark Gable), epäilee häntä aluksi kaksoisagentiksi. Lopulta Carla saa vakuutettua Pieterin olevan väärässä. Carlan ollessa vakoojakoulutuksessa hän ja Pieter rakastuvat toisiinsa. Kun Carla lähetetään tehtäväänsä varten saksalaisten miehittämään Alankomaihin, hän liittyy The Scarfin riveihin vakoilemaan natseja. Kun vastarintaliike alkaa kärsiä vakavista tappioista, ja sen tehtävät alkavat epäonnistua, Alankomaihin The Scarfin avuksi lähetetty Pieter alkaa epäillä, kenen puolella Carla todellisuudessa taistelee.
Näyttelijät

| 0 | 1 | 2 |
| --- | --- | --- |
|  Clark Gable  | … |  eversti Pieter Deventer   |
|  Lana Turner  | … |  Carla Van Oven   |
|  Victor Mature  | … |  ”The Scarf”   |
|  Louis Calhern  | … |  kenraali Ten Eyck   |
|  O. E. Hasse  | … |  eversti Helmuth Dietrich   |
|  Wilfrid Hyde-White  | … |  kenraali Charles Larraby   |
|  Ian Carmichael  | … |  kapteeni Jackie Lawson   |
|  Niall MacGinnis  | … |  ”Blackie”   |
|  Nora Swinburne  | … |  ”The Scarfin” äiti   |
|  Roland Culver  | … |  kenraali Warsleigh   |
|  Leslie Weston  | … |  ”Pop”   |
|  Christopher Rhodes  | … |  Chris   |
|  Lilli Kann  | … |  rouva Gilder   |
|  Brian Smith  | … |  Jan   |
|  Anton Diffring  | … |  kapteeni Von Stanger   |
Tuotanto

Kesällä 1953 työnimellä The True and the Brave kulkeneen Petetyn rooleihin harkittiin aluksi muun muassa Gregory Peckiä ja Richard Widmarkia.
Petetyn tuotanto alkoi syyskuun lopulla 1953. Suurin osa Eastmancolor-värielokuvajärjestelmällä kuvatusta elokuvasta kuvattiin Lontoossa ja Alankomaissa. MGM:n studioilla Culver Cityssä kuvattiin kohtaukset, joiden näyttelijät eivät matkustaneet elokuvan kuvauksiin Eurooppaan. Elokuvan tuotanto saatiin päätökseen joulukuun puolessa välissä 1953. Joitain kohtauksia alettiin kuvata tammikuun lopulla 1954.
Aiheesta muualla

Petetty Internet Movie Databasessa (englanniksi)
Kuvia tai muita tiedostoja aiheesta Petetty (vuoden 1954 elokuva) Wikimedia Commonsissa
Monacon Grand Prix 1996

|  Monacon Grand Prix 1996  |
| --- | --- |
 6. osakilpailu 16 osakilpailusta kaudella 1996. 

Päivämäärä:  19. toukokuuta 1996
Sijainti:  Monte Carlo, Monaco
Ratatyyppi:  katurata
Radan pituus:  3,328 km
Kilpailun pituus:  75 (78) kierrosta, 249,600 km
Sää:  sateinen, märkä
Paalupaikka
Kuljettaja:   Michael Schumacher   (Ferrari)
Paaluaika:  1.20,356
Palkintokoroke
Voittaja:   Olivier Panis   (Ligier-Mugen-Honda)
Toinen:   David Coulthard   (McLaren-Mercedes)
Kolmas:   Johnny Herbert   (Sauber-Ford)
Nopein kierros
Kuljettaja:   Jean Alesi   (Benetton-Renault)
Kierrosaika:  1.25,205 (kierroksella 59)
Monacon Grand Prix 1996 oli Formula 1 -sarjan historian 587. osakilpailu. Se ajettiin 19. toukokuuta Monacon katuradalla. Kilpailu ajettiin sateisessa säässä ja lopulta maaliin selviytyi vain kolme kuljettajaa. Olivier Panis ajoi F1-uransa ensimmäisen ja ainoan voiton. Kilpailu oli viimeinen Ligier-tallilla saavutettu voitto ja ensimmäinen 15 vuoteen.
Aika-ajo

| Sija | Nro | Kuljettaja | Talli | Aika | Ero |
| --- | --- | --- | --- | --- | --- |
| 1 | 1 |  Michael Schumacher | Ferrari | 1.20,356 |   |
| 2 | 5 |  Damon Hill | Williams-Renault | 1.20,866 | + 0,510 |
| 3 | 3 |  Jean Alesi | Benetton-Renault | 1.20,918 | + 0,562 |
| 4 | 4 |  Gerhard Berger | Benetton-Renault | 1.21,067 | + 0,711 |
| 5 | 8 |  David Coulthard | McLaren-Mercedes | 1.21,460 | + 1,104 |
| 6 | 11 |  Rubens Barrichello | Jordan-Peugeot | 1.21,504 | + 1,148 |
| 7 | 2 |  Eddie Irvine | Ferrari | 1.21,542 | + 1,186 |
| 8 | 7 |  Mika Häkkinen | McLaren-Mercedes | 1.21,688 | + 1,332 |
| 9 | 15 |  Heinz-Harald Frentzen | Sauber-Ford | 1.21,929 | + 1,573 |
| 10 | 6 |  Jacques Villeneuve | Williams-Renault | 1.21,963 | + 1,607 |
| 11 | 19 |  Mika Salo | Tyrrell-Yamaha | 1.22,235 | + 1,879 |
| 12 | 17 |  Jos Verstappen | Footwork-Hart | 1.22,327 | + 1,971 |
| 13 | 14 |  Johnny Herbert | Sauber-Ford | 1.22,346 | + 1,990 |
| 14 | 9 |  Olivier Panis | Ligier-Mugen-Honda | 1.22,358 | + 2,002 |
| 15 | 18 |  Ukyo Katayama | Tyrrell-Yamaha | 1.22,460 | + 2,104 |
| 16 | 12 |  Martin Brundle | Jordan-Peugeot | 1.22,519 | + 2,163 |
| 17 | 10 |  Pedro Diniz | Ligier-Mugen-Honda | 1.22,682 | + 2,326 |
| 18 | 21 |  Giancarlo Fisichella | Minardi-Ford | 1.22,684 | + 2,328 |
| 19 | 20 |  Pedro Lamy | Minardi-Ford | 1.23,350 | + 2,994 |
| 20 | 16 |  Ricardo Rosset | Footwork-Hart | 1.24,976 | + 4,620 |
| 21 | 22 |  Luca Badoer | Forti-Ford | 1.25,059 | + 4,703 |
| 22 | 23 |  Andrea Montermini | Forti-Ford | 1.25,393 | + 5,037 |
|   |   | karsinta-aika 107% |   | 1.25,981 | + 5,625 |
Kilpailun kulku

Ylimääräisessä harjoitusjaksossa ennen kilpailua Fortin Andrea Montermini kolaroi tunnelissa ja tallin epäonneksi heillä ei ollut vara-autoa. Näin vain 21 kuljettajaa starttasi kilpailuun.
Lähdössä Hill, Irvine ja Luca Badoer ottivat parhaimmat lähdöt ja Hill meni välittömästi Schumacherin edelle. Irvine taas ohitti Barrichellon ja Badoer nousi viimeisestä ruudusta 7 sijaa ylöspäin, joskin Verstappen lähti ainoana kuivan kelin renkailla ja liukui suoraan ensimmäisessä mutkassa ja keskeytti. Myös kaksi Minardia keskeytti heidän kolaroitua keskenään. Näin vain kahdeksantoista autoa kiipesivät ylämäkeä ensimmäisellä kierroksella. Hill karkasi jo alussa muilta. Mirabeau Bas -mutkassa Schumacher ajoi leveäksi ja osui seinään ja keskeytti. Kun tultiin Rascasse-mutkaan, Rubens Barrichellon kisa oli ohi, kun hän pyörähti. Kaikki autot, lukuun ottamatta Ukyo Katayamaa, Luca Badoeria, Ricardo Rossettia ja Pedro Diniziä jäivät Eddie Irvinen takia kärkikolmikosta (Hill Williams-Renault), (Alesi Benetton-Renault) ja (Berger Benetton-Renault), mutta Hill oli karkanut heistäkin. Kuitenkin viiden kierroksen jälkeen kilpailijat jotka olivat jääneet kauas kahdentoista kärjessä, keskeyttivät Badoeria lukuun ottamatta. Näin kisassa oli enää kolmetoista autoa mukana ja molemmat Footworkin ja Minardin autot olivat ulkona. Kuitenkin Gerhard Berger keskeytti vaihdelaatikon takia vain kymmenen ajetun kierroksen jälkeen kolmannelta sijalta. Heinz-Harald Frenzten törmäsi Irvineen ja hänen etusiivensä meni rikki. Hän kävi varikolla, mikä tiputti hänet toiseksi viimeiseksi, Luca Badoerin jälkeen.
31. kierroksella Martin Brundle keskeytti ulosajon seurauksena. Panis törmäsi Irvineen ja Irvine jäi kauas. Kun Hill karkasi muilta kauas, tunnelin jälkeen hänen moottorinsa meni rikki 40. kierroksella. Näin Alesi siirtyi johtoon, mutta 60. kierroksella hänkin joutui ripustusten takia keskeyttämään. Näin Panis pääsi johtoon.
66. kierroksella tapahtui vielä kolari, toisen Williams-Renaultin kuski eli Jacques Villeneuve ja toisen Fortin eli Luca Badoer, joka oli jo kuusi kierrosta jäänyt Paniksesta, törmäsivät. Villeneuve keskeytti välittömästi, kun hän törmäsi sen jälkeen seinään, mutta Badoer pääsi vielä hetken aikaa jatkamaan matkaa, kunnes hänkin joutui keskeyttämään sähköongelmiin.
71. kierroksella, Eddie Irvine pyörähti samassa mutkassa missä Schumacher pyörähti ensimmäisellä kierroksella ja keskeytti, mutta myös tiputti kisasta pois myös Salon ja Häkkisen. Salo ja Häkkinen joka tapauksessa pääsisivät pisteille, koska kilpailijoita oli kolarin jälkeen enää neljä ja he olivat ajaneet yli 90% koko kisasta.
Kisa kesti yli kaksi tuntia, eli vain 75 kierrosta 78 ehdittiin ajaa. Näin myös Irvine sai lopputuloksen, mutta ei ollenkaan pisteitä. 74. kierroksella Frentzen luovutti kisan, koska hän olisi muuten voittanut kisan, ellei hän olisi törmännyt Irvineen. Näin vain Panis, Coulthard ja Johnny Herbert pääsivät maaliin. Frentzen oli neljäs, Salo viides, Häkkinen kuudes ja Irvine seitsemäs. Vain nämä seitsemän kuljettajaa ajoivat yli 90% kisasta eli saivat lopputuloksen.
Kilpailun tulokset

| Sija | Nro | Kuljettaja | Talli | Kierroksia | Aika/keskeytyssyy | Lähtöruutu | Pisteet |
| --- | --- | --- | --- | --- | --- | --- | --- |
| 1 | 9 |  Olivier Panis | Ligier-Mugen-Honda | 75 | 2.00.45,629 | 14 | 10 |
| 2 | 8 |  David Coulthard | McLaren-Mercedes | 75 | + 4,828 | 5 | 6 |
| 3 | 14 |  Johnny Herbert | Sauber-Ford | 75 | + 37,503 | 13 | 4 |
| 4 | 15 |  Heinz-Harald Frentzen | Sauber-Ford | 74 | Keskeytti | 9 | 3 |
| 5 | 19 |  Mika Salo | Tyrrell-Yamaha | 70 | Kolari (Häkkinen & Irvine) | 11 | 2 |
| 6 | 7 |  Mika Häkkinen | McLaren-Mercedes | 70 | Kolari (Salo) | 8 | 1 |
| 7 | 2 |  Eddie Irvine | Ferrari | 68 | Kolari (Salo) | 7 |   |
| Kesk. | 6 |  Jacques Villeneuve | Williams-Renault | 66 | Kolari (Badoer) | 10 |   |
| Kesk. | 3 |  Jean Alesi | Benetton-Renault | 60 | Ripustukset | 3 |   |
| Kesk. | 22 |  Luca Badoer | Forti-Ford | 60 | Kolari (Villeneuve) + sähköt | 21 |   |
| Kesk. | 5 |  Damon Hill | Williams-Renault | 40 | Moottori | 2 |   |
| Kesk. | 12 |  Martin Brundle | Jordan-Peugeot | 30 | Ulosajo | 16 |   |
| Kesk. | 4 |  Gerhard Berger | Benetton-Renault | 9 | Vaihdelaatikko | 4 |   |
| Kesk. | 10 |  Pedro Diniz | Ligier-Mugen-Honda | 5 | Voimansiirto | 17 |   |
| Kesk. | 16 |  Ricardo Rosset | Footwork-Hart | 3 | Ulosajo | 20 |   |
| Kesk. | 18 |  Ukyo Katayama | Tyrrell-Yamaha | 2 | Ulosajo | 15 |   |
| Kesk. | 1 |  Michael Schumacher | Ferrari | 0 | Ulosajo | 1 |   |
| Kesk. | 11 |  Rubens Barrichello | Jordan-Peugeot | 0 | Ulosajo | 6 |   |
| Kesk. | 20 |  Pedro Lamy | Minardi-Ford | 0 | Kolari (Fisichella) | 19 |   |
| Kesk. | 21 |  Giancarlo Fisichella | Minardi-Ford | 0 | Kolari (Lamy) | 18 |   |
| Kesk. | 17 |  Jos Verstappen | Footwork-Hart | 0 | Ulosajo | 12 |   |
| DNS | 23 |  Andrea Montermini | Forti-Ford |   |  | 22 |   |
Kilpailun tulokset > Johtokierrokset

tarvitaan parempi lähde
| Kuljettaja | Talli | Kierrokset |
| --- | --- | --- |
|  Damon Hill | Williams-Renault | 1–27 |
|  Jean Alesi | Benetton-Renault | 28–29 |
|  Damon Hill | Williams-Renault | 30–40 |
|  Jean Alesi | Benetton-Renault | 41–59 |
|  Olivier Panis | Ligier-Mugen-Honda | 60–75 |
MM-tilanne -kuljettajat

|  | Sija | Kuljettaja | Talli | Pisteet |
| --- | --- | --- | --- | --- |
|  | 1. |  Damon Hill | Williams-Renault | 43 |
|  | 2. |  Jacques Villeneuve | Williams-Renault | 22 |
|  | 3. |  Michael Schumacher | Ferrari | 16 |
|  | 4. |  Olivier Panis | Ligier-Mugen-Honda | 11 |
|  | 5. |  Jean Alesi | Benetton-Renault | 11 |
|  | 6. |  David Coulthard | McLaren-Mercedes | 10 |
MM-tilanne -kuljettajat > Valmistajien MM-tilanne

|  | Sija | Talli | Pisteet |
| --- | --- | --- | --- |
|  | 1. |  Williams-Renault | 65 |
|  | 2. |  Ferrari | 25 |
|  | 3. |  Benetton-Renault | 18 |
|  | 4. |  McLaren-Mercedes | 16 |
|  | 5. |  Ligier-Mugen-Honda | 11 |
|  | 6. |  Jordan-Peugeot | 8 |
Aiheesta muualla

Kuvia kilpailusta (Arkistoitu – Internet Archive)
Formula 1 -luokan Monacon Grand Prix’t
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| 2020-luku | 2020 | 2021 | 2022 | 2023 | 2024 |  |  |  |  |  |
Radat: Circuit de Monaco (1950, 1955–2019, 2021–)
Formula 1 -kausi 1996
Australia |  Brasilia |  Argentiina |  Eurooppa |  San Marino |  Monaco |  Espanja 
  Kanada |  Ranska |  Iso-Britannia |  Saksa |  Unkari |  Belgia |  Italia |  Portugali 
  Japani
Autot lämmittelykierroksella
Playmobil

Playmobil-logo.
Playmobil on saksalaisen Brandstätter Groupin valmistama leikkikalusarja. Playmobilin kehitti keksijä Hans Beck 1970-luvun puolivälissä.
Playmobil-leikkikalut sisältävät noin 7,5-senttimetrisiä muovisia ihmishahmoja, joiden ohella saatavilla on runsaasti erilaisia esineitä, eläinhahmoja ja rakennuksia. Tuotesarjoissa on ollut monenlaisia teemoja, kuten merirosvot, villi länsi ja nykyaikainen kaupunki poliiseineen ja sairaaloineen. Vuoden 1974 lanseerauksen jälkeen maailmalla oli vuoteen 2009 mennessä myyty noin 2,2 miljardia Playmobil-hahmoa.
Brandstätter Group valmistaa myös Playmobil-värityskirjoja, paitoja, palapelejä ja sarjakuvalehtiä.
Aiheesta muualla

Wikimedia Commonsissa on kuvia tai muita tiedostoja aiheesta .
Playmobil (Arkistoitu – Internet Archive) (saksaksi) (ranskaksi) (englanniksi) (hollanniksi)
Plays Wigwam

| Plays Wigwam Kari Peitsamon Skootteri |
| --- | --- | --- |

Studioalbumin tiedot
 Julkaistu: 1991
 Formaatti: CD-levy, LP-levy
 Tyylilaji: Rock
 Levy-yhtiö: Pyramid
Kari Peitsamon muut julkaisut
| Groovers' Paradise 1990 | Plays Wigwam 1991 | Sergeant Rocker Rides Again 1991 |
Plays Wigwam on Kari Peitsamon Skootterin albumi vuodelta 1991. Albumin kappaleet ovat cover-versioita Wigwam-yhtyeen kappaleista, pääasiassa yhtyeen kolmelta ensimmäiseltä albumilta.
Kappaleet

Tombstone Valentine 	- 2:58
Henry's Highway Code 	- 2:55
Nuclear Nightclub 	- 2:32
Lost Without A Trace 	- 2:09
Luulosairas 	- 3:31
Henry's Geographical & Astronomical Mistakes 	- 1:59
Every Fold 	- 2:29
Rockin' Ol' Galway 	- 2:44
Frederik & Bill 	- 2:55
How To Make It Big In Hospital 	- 2:53
In Gratitude 	- 3:37
Pitkäjärvi (Reisjärvi)

| Pitkäjärvi |
| --- | --- |
Maanosa:  Eurooppa
Valtiot:  Suomi
Maakunnat:  Pohjois-Pohjanmaa
Kunnat:  Reisjärvi, Sievi
Koordinaatit:  63°39′20″N, 24°44′16″E
Vesistöalue ja valuma-alueen tietoja
Päävesistöalue:  Kalajoen vesistö (53)
Laskujoki:  Vääräjoki 
Järvinumero:  53.095.1.001
Mittaustietoja
Pinnankorkeus:  126,7 m 
Rantaviiva:  31,74 km 
Pinta-ala:  6,09 km² 
 fiPitkäjärvi 
Pitkäjärvi on metsäjärvi Reisjärven kuntakeskuksen luoteispuolella Pohjois-Pohjanmaan maakunnan eteläisimmässä osassa. Sen pinta-ala on 6,1 neliökilometriä. Etäisyys Oulusta on 153 kilometriä etelälounaaseen. Pitkäjärven pohjoisin osa kuuluu Sieviin.
Maantiede

Pitkäjärven pituus kaakosta luoteeseen on 8,2 kilometriä. Järven eteläosan selkävesi on yli kilometrin levyinen. Järven keski- ja pohjoisosa ovat huomattavasti kapeampia. Pitkäjärven kaakkoisosan muodostaa pääaltaasta hieman erillään sijaitseva noin 40 hehtaaria laaja Hämeenlahti. Suurin niemimaa on Kokkoniemi Hämeenlahden ja pääaltaan välissä.
Pitkäjärvessä sijaitsee useita pieniä saaria. Suurin saari on noin hehtaarin laajuinen Honkasaari aivan länsirannan kupeessa. Pitkäjärven rannat ovat metsä- ja suomaata. Pientaloja on suhteellisen tiheään.
Pitkäjärveen laskee lukuisia ojia ympäristön soilta. Pitkäjärvi kääntyy alavirtaan pohjoisrannan Pallilahden luoteiskolkasta, josta alkaa luoteeseen Vähä-Pitkään (126,6 metriä mpy) johtava mutkainen uoma. Vesireitti jatkuu Vääräjokena pohjoiseen; Vääräjoki laskee Kalajokeen noin 65 kilometrin päässä Pitkäjärveltä luoteeseen.
Pitkäjärvi (53.095.1.001) kuuluu Pitkäjärven valuma-alueeseen (53.095), joka on kolmannen jakovaiheen vesistö Kalajoen vesistössä (53). Toinen jakovaihe on Vääräjoen valuma-alue (53.09). Pitkäjärvi on laajin Pitkäjärven valuma-alueen kuudesta vähintään hehtaarin laajuisesta vakavedestä. Viisi muuta ovat alle kymmenen hehtaarin laajuisia.
Pitkäjärvi on Vuohtajärven jälkeen laajin Reisjärven 95:stä vähintään hehtaarin laajuisesta vakavedestä.
Playmobil: Elokuva

| Playmobil: Eloluva> Playmobil: The Movie |
| --- | --- |
Ohjaaja:  Lino DiSilvo
Käsikirjoittaja:   Blaise Hemingway  Greg Erb  Jason Oremland 
Perustuu:  Playmobil
Tuottaja:   Aton Soumache  Dimitri Rassam  Moritz Borman  Alexis Vonarb  Axel Von Maydell  Timothy Burrill  Bing Wu 
Säveltäjä:  Heitor Pereira
Kuvaaja:  André Turpin
Leikkaaja:  Maurissa Horwitz
Pääosat:   Anya Taylor-Joy  Jim Gaffigan  Gabriel Bateman  Adam Lambert  Kenan Thompson  Meghan Trainor  Daniel Radcliffe 
Valmistustiedot
Valmistusmaa:   Yhdysvallat  Ranska
Tuotantoyhtiö:   DMG Entertainment  M6 Films  Morgen Studios  ON Animation Studios  Wild Bunch 
Levittäjä:  Lionsgate Films
Ensi-ilta:  7. elokuuta 2019 (Ranska)   9. elokuuta 2019 (Yhdyskunta) 27. syyskuuta 2019 (Suomi)   6. joulukuuta 2019 (Yhdysvallat)
Kesto:  99 minuuttia
Alkuperäiskieli:  Englanti
Aiheesta muualla
IMDb
Elonet
AllMovie
Infobox OKVirheellinen NIMI-arvo: 
Playmobil: Elokuva on vuonna 2019 ensi-iltansa saava yhdysvaltalainen tietokoneanimaatioelokuva, jonka ohjaa Lino DiSilvo. Elokuvan ääninäyttelijöihin kuuluvat Anya Taylor-Joy, Jim Gaffigan, Gabriel Bateman, Adam Lambert, Kenan Thompson, Meghan Trainor ja Daniel Radcliffe.
Elokuva sai teatterijulkaisunsa Suomessa 27. syyskuuta 2019 julkaisijanaan Nordisk Film.
Ääninäyttelijät

Dubbausstudio: BTI Studios
| Alkuperäinen ääninäyttelijä | Suomenkielinen ääninäyttelijä | Rooli |
| --- | --- | --- |
| Anya Taylor-Joy | Emma Louhivuori | Marla Brenner |
| Gabriel Bateman | Vertti Uusitalo | Charlie Brenner |
| Jim Gaffigan | Jon-Jon Geitel | Del |
| Adam Lambert | Christoffer Strandberg | Keisari Maximus |
| Kenan Thompson | Joonas Saartamo | Bloodbones |
| Meghan Trainor | Hanna Kaila | Haltijatar |
| Daniel Radcliffe |  | Rex Dasher |
Pitovoima

F1-auton ilmaohjaimia
Pitovoima eli downforce[lähde? ] on ajoneuvoon alaspäin kohdistuva aerodynaaminen voima. Downforce saadaan aikaan erilaisilla ilmanohjaimilla; korin muodolla, erilaisilla siivillä ja spoilereilla sekä niin sanotulla diffuusorilla. Diffuusoriksi kutsutaan kilpa-auton pohjan peräosan muotoilua ylöspäin, jolloin auton peräosaan syntyy ajettaessa alipaine, joka vetää pohjaa rataa kohti.
Downforcen suuruus riippuu yleensä auton nopeudesta, ja se vaikuttaa erittäin paljon kilpa-auton ajokäyttäytymiseen. Downforce lisää auton renkaiden kitkaa ja esimerkiksi loivissa kaarteissa, joissa nopeudet ovat suuria, downforce lisää nopeutta huomattavasti.
Downforce pienenee, kun auto hidastuu, esim. ennen kaarretta tai sen aikana. Diffuusorilla ja takasiivellä saavutettu downforce lakkaa painamasta autoa maahan, jolloin auton renkaat menettävät pitoaan. Jos takarenkaissa ei ole riittävää pitoa, auto yliohjautuu ja pyrkii pyörähtämään. Jos taas eturenkaissa ei ole riittävää pitoa, auto aliohjautuu eli ei käänny renkaiden osoittamaan suuntaan. Jos downforcea pyritään tavoittelemaan liikaa, voi suoranopeus kärsiä.
Yleensä kilpa-autoilun säännöt eivät salli ajon aikana säädettäviä ilmanohjaimia, joista olisi paljon hyötyä, mutta kuitenkin esimerkiksi Formula 1 -autoissa käytetään säädettäviä etusiipiä. Etusiivessä on mekanismi, jolla saadaan mutteria kääntämällä siivekkeiden kulmaa säädettyä. Säätäminen tehdään varikkopysähdyksen aikana.
Liikuteltava takasiipi tuli uudistuksena sallituksi Formula 1 kaudella 2011.
Pirkan Soutu

Pirkan Soutu on vuosittainen Tampereen Pyhäjärvellä järjestettävä soututapahtuma. Tapahtuma järjestettiin ensimmäisen kerran vuonna 1979. Pirkan Soutu on osa Pirkan Kierrosta. Pirkan Kierroksen muut osatapahtumat ovat Pirkan Hiihto, Pirkan Pyöräily ja Pirkan Hölkkä.
Aiheesta muualla

Pirkan Kierros (Arkistoitu – Internet Archive)
Pirkan Soutu
Pietarsaaren lukio

Pietarsaaren lukio on suomenkielinen lukio, joka sijaitsee Pietarsaaressa Koulukatu 20:ssä.
Historia

Vuonna 1925 perustettiin Pietarsaareen yhteiskouluyhdistys, joka teki vuoden 1927 vuosikokouksessaan periaatepäätöksen kolmiluokkaisen yhteiskoulun perustamisesta paikkakunnalle. Pietarsaaren yhteiskoulu aloitti toimintansa 1928. Ensimmäisenä lukuvuotenaan 1928–1929 koulu toimi Choreuksenkatu 14:ssä. Syksyllä 1929 yhteiskoulu sai käyttöönsä osan kuuromykkäkoulun rakennuksista Runeberginkatu 2:ssa.  Koulu muuttui vuonna 1935 yliopistoon johtavaksi 6-luokkaiseksi oppilaitokseksi. Vuonna 1955 valtio otti koulun hallintaansa, jolloin se muuttui 8-luokkaiseksi Pietarsaaren yhteislyseoksi. Vuonna 1957 pääsi yhteislyseo aloittamaan lukuvuotensa 4-kerroksisessa koulurakennuksessa, joka rakennettiin entisen kuuromykkäkoulun tilalle. Vuonna 1973 yhteislyseo muuttui kaupungin omistamaksi Pietarsaaren lukioksi ja peruskouluksi. Vuosina 2006–2013 lukio toimi Pursisalmen kiinteistössä. 2013 lukio siirtyi Jakobstads gymnasiumin tiloihin.
Aiheesta muualla

lukion kotisivut (Arkistoitu – Internet Archive)
Phichit (provinssi)

| Phichit จังหวัดพิจิตร |
| --- | --- |
 Wat Pho Prathap Changin historiallinen temppeli
 Lippu:  Vaakuna
 Provinssin sijainti Thaimaassa
Valtio:  Thaimaa
Alue:  Pohjois-Thaimaa
Hallinto:  
 – hallinnollinen keskus:  Phichit
Pinta-ala:  4 531 km²
Väkiluku (2017):  539 300
 – väestötiheys:  119 as./km²
Lyhenteet:  
 – postitunnus:  66
 – ISO 3166:  TH-66
Phichitin provinssi (thaiksi จังหวัดพิจิตร) on yksi Thaimaan provinsseista (changwat) maan pohjoisosassa. Sen naapuriprovinsseja ovat Phitsanulok, Phetchabun, Nakhon Sawan ja Kamphaeng Phet. Provinssin pinta-ala on 4 531 neliökilometriä ja siellä on arviolta 539 300 asukasta (vuonna 2017).
Historia

Phichitin kaupungin on perustanut vuonna 1058 Phraya Kotabongthevaraja, ja alkuun se kuului Sukhothain kuningaskuntaan, myöhemmin Ayutthayan kuningaskuntaan.
Kaupungin nimi on muuttunut historian kuluessa useita kertoja. Alkuun se oli Sra Luang (Kuninkaallisen lammen kaupunki), Ayutthayan aikaan Okhaburi (kaupunki suolla) ja nyttemmin Phichit (kaunis kaupunki).
Aluejako

Provinssi jakautuu 12 piiriin (amphoe), jotka edelleen jakautuvat  89 alapiiriin (tambon) ja 852 kylään (muban).
| --- | --- |
 Mueang Phichit  Wang Sai Phun  Pho Prathap Chang  Taphan Hin  Bang Mun Nak  Pho Thale:   Sam Ngam  Tap Khlo  Sak Lek  Bueng Na Rang  Dong Charoen  Wachirabarami